#### Logo4

#### [SR-51] Amazing Srilanka 4 มรดกโลก 5 วัน 3 คืน (UL)

#### ศรีลังกา วัดพระเขี้ยวแก้ว แคนดี้ วัดบุปผาราม ถ้ำดัมบูลล่า สิกิริยา

#### พระราชวังลอยฟ้า กอลล์ วัดพระศรีปรมนันทะ โคลัมโบ วัดกัลณียา วัดคงคาราม

(พักโรงแรม 3 คืน ห้องละ 2 ท่าน ระดับ 4 ดาว)

**โอเชี่ยนสไมล์ ทัวร์** ขอเสนอโปรแกรมทัวร์เส้นทางแสวงบุญพระพุทธศาสนา ณ ประเทศศรีลังกา บ้านพี่เมืองน้องในพระพุทธศาสนา ซึ่งครั้งหนึ่งไทยเรารับเอาพระพุทธศาสนาลังกาวงศ์มาจากประเทศศรีลังกา และศรีลังกาเองได้รับพระพุทธศาสนาสยามวงศ์จากเมืองไทย เที่ยวชมเมืองเก่า **ถ้ำดัมบูลล่า วัดพระเขี้ยวแก้ว สิกิริยา** โดยทีมงานมัคคุเทศก์ที่ชำนาญงาน โรงแรมที่พักระดับมาตรฐานและเมนูอาหารรับประกันคุณภาพตลอดทริปครับ

**• รางวัลจากกรมการท่องเที่ยว**

 **• รูปที่เที่ยวศรีลังกา**



**• โปรแกรมการเดินทาง**

• วันที่ 15 - 19 มิถุนายน 2565 (ท่านละ 31,900.-บาท...เปิดจองแล้ว)

• วันที่ 13 - 17 กรกฎาคม 2565 (ท่านละ 31,900.-บาท...เปิดจองแล้ว)

• วันที่ 12 - 16 สิงหาคม 2565 (ท่านละ 31,900.-บาท...เปิดจองแล้ว)

• วันที่ 14 - 18 กันยายน 2565 (ท่านละ 31,900.-บาท...เปิดจองแล้ว)

• กรุ๊ปเหมาหมู่คณะ 6 ท่านขึ้นไป กำหนดวันเดินทางได้เองครับ

**• ติดต่อสำนักงานโทร.0-2969 3664, 0-2949 5134-39**

• ID LINE : @oceansmiletour

• คุณเล็ก โทร.082-3656241 • ID Line : lekocean2

• คุณโจ้ โทร.093-6468915 • ID Line : oceansmile

**วันแรก (1) กรุงเทพฯ – โคลอมโบ – ถ้ำดัมบูลลา**

06.30 น. ต้อนรับท่านผู้มีเกียรติที่ **สนามบินสุวรรณภูมิ** อาคารผู้โดยสารขาออก ชั้น 4 ประตูทางเข้า 10 โรว์ W เคาน์เตอร์สายการบินศรีลังกันแอร์ไลน์ โดยมีเจ้าหน้าที่ของบริษัทฯ คอยอำนวยความสะดวกในเรื่องเอกสารและสัมภาระของท่านก่อนขึ้นเครื่อง (ให้ท่านนำพาสปอร์ตเล่มปัจจุบันและใบฉีดวัคซีนอย่างน้อย 2 เข็ม ติดตัวไปด้วย)

09.10 น. ออกเดินทางโดยสายการบิน **ศรีลังกันแอร์ไลน์** เที่ยวบินที่ **UL403** (บริการอาหารเช้าและเครื่องดื่มบนเครื่อง)

✈ ใช้เวลาเดินทาง 3 ชั่วโมง 20 นาที

🕒 เวลาที่ศรีลังกา ช้ากว่า เมืองไทย 1.30 ชั่วโมง

11.00 น. ถึง **สนามบินนานาชาติบันดารานายเก (Bandaranaike)** ประเทศศรีลังกา (Sri Lanka) หรือชื่อทางการว่า สาธารณรัฐสังคมนิยมประชาธิปไตยศรีลังกา เป็นประเทศเกาะในมหาสมุทรอินเดียใกล้ชายฝั่งตะวันออกเฉียงใต้ของอนุทวีปอินเดีย ชื่อในอดีตได้แก่ *ลงกา ลังกาทวีป สิงหลทวีป และ ซีลอน* ซึ่งเป็นชื่อที่ใช้ในสมัยอาณานิคมจนถึง พ.ศ. 2517 และเป็นชื่อที่ยังคงใช้ในบางโอกาส ปัจจุบันคือ **ศรีลังกา** เป็นประเทศที่มีความเจริญทางด้านศาสนาวัฒนธรรม และมีความเกี่ยวข้องกับประเทศไทยมาช้านาน ดังนั้นเราจึงสามารถพบเห็นศิลปะทางโบราณสถานที่เกี่ยวข้องกับพุทธศาสนามากมาย หลังผ่านขั้นตอนสนามบินและศุลกากรแล้ว ให้ท่านได้แลกเงินรูปีศรีลังกาที่สนามบิน



12.00 น. 🍽 รับประทานอาหารกลางวันที่ภัตตาคาร นำท่านเดินทางไปที่ **เมืองดัมบูลล่า** (ใช้เวลาประมาณ 4 ชั่วโมง) สู่ **วัดถ้ำดัมบูลลา** (Dambulla Cave Temple) ที่ได้ขึ้นทะเบียนเป็นมรดกโลกในปี พ.ศ.2534 ตั้งอยู่บนเขาสูงประมาณ 500 ฟุต ภายในถ้ำดัมบูลลา ที่สร้างโดยพระเจ้าวาลากัมบา (วัฏฏะคามินีอภัย) พระองค์ทรงเคยพำนักในถ้ำที่ดัมบูลลา ช่วงที่พระองค์เสด็จพลัดถิ่นจากเมืองอนุราชปุระ เพื่อเป็นการตั้งหลักก่อนที่จะรวบรวมไพร่พลกลับไปรบกันอีกครั้งหนึ่ง ต่อมาเมื่อพระองค์ทรงรบชนะ และเสด็จกลับขึ้นครองราชย์ พระองค์ได้ทรงสร้างวิหารศิลาภายในถ้ำที่ดัมบูลลานี้ ภายในมีถ้ำทั้งหมด 5 ถ้ำด้วยกัน แต่ละถ้ำมีขนาดใหญ่เล็กแตกต่างกันออกไป มีภาพวาดพระพุทธรูปที่มีสีสันงดงาม ชมพระเจดีย์พระพุทธรูปแกะสลักหินปางสมาธิมากมาย ประดิษฐานอยู่ทั่วไปภายในถ้ำที่ประกอบด้วยห้องหลายห้อง ที่สำคัญคือภายในถ้ำแรก เป็นที่ประดิษฐานพระพุทธรูปปางปรินิพพาน ที่แกะสลักจากหินอ่อนยาวถึง 49 เมตร ถึงแม้ว่าถ้ำจะมีขนาดเล็กเมื่อเทียบกับถ้ำอื่นๆ แต่ก็ใหญ่พอจะบรรจุพระนอนได้อย่างสบายๆ ดูแล้วช่างสวยงามยิ่งนัก ถัดไปคือถ้ำที่ 2 เป็นถ้ำที่มีขนาดใหญ่ ภายในดูสวยงามแปลกตามากด้วยองค์เจดีย์ที่สูงจากพื้นถึงเพดานถ้ำ นอกจากนั้นก็มีพระพุทธไสยาสน์ รวมถึงพระพุทธรูปมากมายทั้งองค์ใหญ่องค์เล็กหลายสิบองค์เรียงรายอยู่รอบๆ ถ้ำ และรูปปั้นกษัตริย์สิงหล เดินถัดไปตามระเบียงทางเดินเราก็จะเจอกับถ้ำที่ 3 ที่ 4 และที่ 5 ตามลำดับ ซึ่งแต่ละถ้ำมีพระพุทธรูปใหญ่เล็กประดิษฐานอยู่เป็นจำนวนมากกว่าร้อยองค์ และที่เสริมให้ถ้ำทั้ง 5 มีความวิจิตรสวยงามนั้นก็คือ ภาพเขียนสีจิตรกรรมฝาผนังและเพดานจนแทบจะเต็มพื้นที่อายุราว 800 ปีมาแล้ว โดยภาพเขียนสีเหล่านี้เป็นเรื่องราวเกี่ยวกับพระพุทธเจ้า พระพุทธศาสนา พระพุทธประวัติ เหล่ามวลเทวดาประจำแคว้น รวมถึงลวดลายทางพุทธศิลป์ เช่น ลายดอกบัว ดอกพิกุล ลงสีสันสวยงามน่าอัศจรรย์ยิ่งนัก แล้วเดินทางเข้าสู่ที่พัก

19.30 น. 🍽 รับประทานอาหารค่ำในโรงแรม หลังอาหารพักผ่อนกันตามสบาย หลังอาหารพักผ่อนกันตามสบาย (พักที่ Amaya Lake Dambulla หรือระดับ 4 ดาว)

**วันที่สอง (2) สิกิริยา – ภูเขาสิงห์โต – สวนสมุนไพร – แคนดี้ – ร้านอัญมณี – โชว์ระบำพื้นเมือง**



**สิกิริยา**



07.00 น. 🍽 รับประทานอาหารเช้าในโรงแรม นำท่านเดินทางสู่ **สิกิริยา** (Sigiriya) **หรือ** **ภูเขาสิงห์โต** (Lion Rock) มรดกโลก สร้างโดยกษัตริย์กัสสปะสมัยศตวรรษที่ 5 หรือเมื่อ 1,500 ปี มาแล้ว ซึ่งอาจจะนับเป็นสิ่งมหัศจรรย์ที่สุดของศรีลังกา เนื่องจากเคยมีสิงโตตัวใหญ่ ยืนอยู่บริเวณปากทางเข้า ภายในคูรอบป้อมปราการ 3 ชั้น มีแท่นศิลายักษ์สูง 500 ฟุต เป็นหินผาที่เกิดจากภูเขาไฟในอดีต แต่ที่ไม่ได้เรียกเป็นภูเขาเพราะว่าลักษณะของมัน เหมือนก้อนหินยักษ์วางอยู่บนที่ราบ สามารถมองเห็นได้ไกลจากรอบๆ ด้าน มีความสูงจากพื้น 370 เมตร และด้านบนมีลักษณะแบน ดูรวมๆ จึงเหมือนแท่นหินขนาดยักษ์ บนยอดศิลายังคงหลงเหลือ ฐานรากของพระราชวังอันยิ่งใหญ่ในอดีต สวนดอกไม้พร้อมสระว่ายน้ำ มีถ้ำที่ผนังถ้ำที่ยาว 140 เมตร สูง 40 เมตรเต็มไปด้วยภาพวาดเก่าแก่ที่สุดที่ยังอยู่ในสภาพดี เพราะเป็น **ภาพเขียนแบบ fresco** หรือปูนเปียก ที่วาดลงบนปูนที่ฉาบผนังถ้ำให้ เรียบก่อนวาดภาพ รูปวาดสีของชาวสิงหลนี้ เป็นภาพนางอัปสรขนาดเท่าตัวคนซึ่งมีสีสันสดใส ละเอียดอ่อน หลังจากนั้นเดินทางที่ **สวนสมุนไพร** ที่เมืองมาตาเล

12.00 น. 🍽 รับประทานอาหารกลางวันที่สวนสมุนไพร นำท่านชม **สวนสมุนไพร** ที่ขึ้นชื่อของศรีลังกา ชมสมุนไพรพื้นเมืองไม่ว่าจะเป็นอบเชย กระวาน กานพลู โกโก้ วานิลลา ไม้จันทน์ ลูกจันทร์เทศ ท่านสามารถลอง**นวดศีรษะแบบศรีลังกา**และเลือกซื้อ**ยาอายุรเวท**ที่มีสูตรมานับพันปี เช่น ยาลดความอ้วน ยากำจัดขนส่วนเกิน ยาทาแก้ปวดเมื่อย น้ำมันจันทน์ ชาสมุนไพร ฯลฯ ได้ตามอัธยาศัย แล้วนำท่านเดินทางไป **เมืองแคนดี้ (Kandy)** **นครศักดิ์สิทธิ์และเมืองมรดกโลกที่**ตั้งอยู่ในหุบเขาที่ระดับความสูง 500 เมตรเหนือระดับน้ำทะเล มีประชากรเป็นอันดับสองรองจากโคลอมโบ และนำท่านช้อปปิ้งที่ **ร้านอัญมณี** ประเทศศรีลังกามีชื่อเสียงมาช้านานในฐานะเป็นเกาะแห่งอัญมณีมีตำนานเล่าว่า กษัตริย์โซโลมอนได้ส่งอัญมณีจากเกาะลังกาเป็นของกำนัลแก่ราชินีแห่งชีบ้าและในทางประวัติศาสตร์ก็จารึกไว้ว่ามาร์โคโปโลได้พรรณาถึงทับทิมเม็ดใหญ่ของกษัตริย์แห่งศรีลังกา จากนั้นนำท่านชม **โชว์ระบำพื้นเมืองศรีลังกา** ตื่นตาตื่นใจไปกับการระบำพื้นเมืองชุดต่างๆ โดยเฉพาะการแสดงชุดลุยไฟหลังจากโชว์จบ นำท่านเดินทางเข้าสู่โรงแรมที่พัก

19.30 น. 🍽 รับประทานอาหารค่ำในโรงแรม หลังอาหารพักผ่อนกันตามอัธยาศัย หลังอาหารพักผ่อนกันตามอัธยาศัย (พักที่ Amaya Hill Kandy หรือระดับ 4 ดาว)

**วันที่สาม (3) วัดพระเขี้ยวแก้ว – วัดกัลยาณี – คาลูทาร่า**



05.00 น. นำท่านเดินทางสู่ **วัดพระเขี้ยวแก้ว** (**Temple of the Tooth)** กรุณาแต่งกายชุดขาวสุภาพกราบนมัสการพระบรมสารีริกธาตุพระทันตธาตุเขี้ยวแก้ว (Sacred Tooth Relic Temple) อันศักดิ์สิทธิ์ซึ่งประดิษฐานอยู่ภายในผอบและผอบอยู่ในสถูปอีก 7 ชั้น เป็นทองคำทุก โดยปกติแล้วผู้ที่มาบูชาพระเขี้ยวแก้วจะถวายดอกไม้และบูชาอยู่เพียงชั้นนอกเท่านั้น ได้เวลาอันสมควรนำท่านเดินทางกลับเข้าสู่ที่พัก

08.00 น. 🍽 รับประทานอาหารเช้าในโรงแรม หลังอาหารเดินทางไป **วัดกัลยาณี**

12.00 น. 🍽 รับประทานอาหารกลางวันที่ภัตตาคาร – อาหารจีน นำท่านเดินทางสู่ **วัดกัลยาณีราชมหาวิหาร** (Kelaniya Temple) ซึ่งชาวศรีลังกาเชื่อว่าเมื่อกว่า 2,500 ปีมาแล้ว พระพุทธเจ้าทรงได้เคยเสด็จมาประทับนั่งบนรัตนบัลลังก์ทองคำ ณ วัดแห่งนี้ และพระองค์ทรงเทศน์โปรดชาวสิงหลเป็นครั้งแรกยังสถานที่นี้ ที่นี่มีต้นพระศรีมหาโพธิ์ที่ศักดิ์สิทธิ์ ที่ได้ปลูกจากกิ่งตอนของต้นพระศรีมหาโพธิ์ที่เมืองอนุราชปุระ แล้วเดินทางเข้าสู่รีสอร์ทที่ **เมืองคาลูทาร่า** ที่ตั้งอยู่ริมมหาสมุทรอินเดีย หลังจากที่เช็คอินแล้ว ให้ท่านได้เดินเล่นริมหาด ว่ายน้ำ หรือ พักผ่อนในรีสอร์ทตามอัธยาศัย

19.30 น. 🍽 รับประทานอาหารค่ำในรีสอร์ท หลังอาหารพักผ่อนกันตามสบาย (พักที่ Temple Tree Hotel Bentota หรือระดับ 4 ดาว)

**วันที่สี่ (4) กอลล์ – วัดพระศรีปรมนันทะ – เขตมรดกโลกเมืองกอลล์ – โกฏเฏ – โคลอมโบ –**

**วัดคงคาราม**  **– ช้อปปิ้ง – สนามบินโคลัมโบ**

07.00 น. 🍽 รับประทานอาหารเช้าในโรงแรม นำท่านเดินทางสู่ **เมืองกอลล์** เมืองมรดกโลกอีกแห่งหนึ่งของศรีลังกา เป็นเมืองที่ชาวโปรตุเกสมาถึงศรีลังกาครั้งแรกต่อ เมื่อถึงเมืองกอลล์แล้ว นำท่านเดินทางสู่ **วัดพระศรีปรมนันทะราชวรมหาวิหาร** ที่พระบาทสมเด็จพระจุลจอมเกล้าเจ้าอยู่หัวเคยเสด็จ ในครั้งนั้นพระองค์ได้สร้างจุฬาลงกรณ์ธรรมศาลาไว้เป็นที่ระลึก จากนั้น ให้ท่านได้นั่ง **รถสามล้อชมเขตมรดกโลกเมืองเก่าของเมืองกอลล์ (30 นาที)** ที่มีบ้านเรือนแบบตะวันตกโบราณ แล้วแวะถ่ายรูปสวยๆ ชม **The Dutch Fort หอนาฬิกา ประภาคารโบราณ** **ป้อมปืนใหญ่** ซึ่งถูกสร้างโดยชาวดัตส์ เมื่อศตวรรษที่ 17 และปัจจุบันหอนาฬิกาได้มีการบูรณะและซ่อมแซมให้ดูใหม่และทันสมัยขึ้น นำท่านเดินทางสู่ **กรุงโคลอมโบ** (Colombo) ผ่านชม **เมืองโกฏเฏ** เมืองหลวงของศรีลังกา ผ่านชมรั**ฐสภา**เก่าแก่ในป้อมปราการ ผ่านชมอนุสาวรีย์วีรชน

13.00 น. 🍽 รับประทานอาหารกลางวันที่ภัตตาคาร นำท่านชม **เมืองโคลอมโบ** เมืองหลวงที่มีการพัฒนาอย่างก้าวกระโดด ตึกระฟ้าตั้งตระหง่านขึ้นทัดเทียมกับสิ่งก่อสร้างทางวัฒนธรรม ผสมผสานด้วยความสวยงามของธรรมชาติที่ยังคงความสมบูรณ์ นำท่านช้อปปิ้งที่ **ร้าน Noritake** ซึ่งเป็นร้านขายเครื่องถ้วยกระเบื้อง อันเลื่องชื่อ และนำท่านเดินทางสู่ **วัดคงคาราม** (Gangaramaya Temple) ซึ่งเป็นวัดของนิกายสยามวงศ์ เป็นสถานที่ตั้งโรงเรียนพระพุทธศาสนาวันอาทิตย์แห่งแรกของประเทศศรีลังกา มีพระประทานองค์ใหญ่ปางมารวิชัย ศิลปะแบบลังกาสวยงามมาก ด้านหลังของวัดจะมีพระพุทธรูปโลหะขนาดใหญ่ ประดิษฐานอยู่มากมายนับไม่ถ้วน และมีคนไทยไม่น้อยที่นิยมนำมาถวายเป็นพุทธบูชาให้กับวัดแห่งนี้ ที่นี่เป็นพิพิธภัณฑ์ที่เก็บ พระบรมสารีริกธาตุ (พระเกศาธาตุ) พระธาตุ พระพุทธรูปล้ำค่า จากนานาประเทศ เช่น พระพุทธรูปองค์เล็กที่สุดในโลก พระหยกขาว พระทับทิมแดง พระแก้วมรกตจำลอง และยังมีต้นพระศรีมหาโพธิ์ที่ศักดิ์สิทธิ์ แล้วผ่านชม พระอุโบสถกลางน้ำ (สีมามาลากา) ของวัดแห่งนี้จากนั้นนำท่านช้อปปิ้งต่อที่ **ห้างโอเดลช้อปปิ้งเซ็นเตอร์** ศูนย์รวมแฟชั่นชั้นนำของศรีลังกา แหล่งช้อปปิ้งสินค้าทันสมัยชื่อดังของโคลอมโบ

20.00 น. 🍽 รับประทานอาหารค่ำที่ภัตตาคารจีน หลังอาหาร นำท่านเดินทางสู่สนามบิน

**วันที่ห้า (5) โคลอมโบ – กรุงเทพฯ**

02.10 น. นำท่านเหินฟ้ากลับสู่กรุงเทพฯ โดยสายการบินศรีลังกันแอร์ไลน์ เที่ยวบินที่ **UL402**

07.15 น. ถึง **สนามบินสุวรรณภูมิ** กรุงเทพฯ (ขาเข้าชั้น 2) โดยสวัสดิภาพ

✈ ☺ ❖ ☺ ❖ ☺ ❖ ☺❖ ☺❖ ☺ ✈

**ค่าใช้จ่ายทัวร์ (บาท)**

|  |  |  |  |  |
| --- | --- | --- | --- | --- |
| **วันเดินทาง** | **ผู้ใหญ่พักห้องคู่ /**  **เด็กเตียงคู่** | **เด็กเตียงเสริม** | **เด็กไม่มีเตียง** | **ห้องเดี่ยวเพิ่ม** |
| 15 - 19 มิถุนายน 2565 | 31,900 | 28,900 | 27,900 | 4,800 |
| 13 - 17 กรกฎาคม 2565 | 31,900 | 28,900 | 27,900 | 4,800 |
| 12 - 16 สิงหาคม 2565 | 31,900 | 28,900 | 27,900 | 4,800 |
| 14 - 18 กันยายน 2565 | 31,900 | 28,900 | 27,900 | 4,800 |

**• หมายเหตุ**

1.ผู้เดินทางต้องได้รับวัคซีน 2 เข็มแล้ว

2.ออกเดินทางได้ หากมีผู้ใหญ่ตั้งแต่ 6 คน ขึ้นไป

**ราคานี้รวม** 1. ค่าตั๋วเครื่องบินไป-กลับและค่าภาษีสนามบิน (ประมาณ 9,800 บาท)

2. ผู้ใหญ่พักห้องละ 2 ท่าน หรือ 3 ท่าน (กรณีไม่ต้องการพักห้องเดี่ยว) ในโรงแรมที่ระบุในรายการ หรือ

โรงแรมในระดับเดียวกัน

3. อาหารตามที่ระบุไว้ในรายการ

4. ค่าทัศนาจร ค่ารถรับส่งระหว่างสนามบินและโรงแรม

5. ค่าผ่านประตูเข้าชมสถานที่ต่าง ๆ ตามที่ระบุไว้ในรายการ

6. ค่าวีซ่าเข้าประเทศศรีลังกา

7. ค่าประกันอุบัติเหตุระหว่างการเดินทางในวงเงินไม่เกินท่านละ 1,000,000 บาท (หนึ่งล้านบาทถ้วน)

เงื่อนไขตามกรมธรรม์

**ราคานี้ไม่รวม** 1. ค่าหนังสือเดินทาง หรือ ต่ออายุหนังสือเดินทาง

2. ค่าธรรมเนียมแจ้งเข้า-ออก, ค่าธรรมเนียมวีซ่าเข้าประเทศของบุคคลต่างด้าว (ถ้ามี)

3. ค่าใช้จ่ายส่วนตัว เช่น ค่าโทรศัพท์, โทรสาร, อินเตอร์เน็ต, ค่าซักรีด

4. ค่าอาหาร – เครื่องดื่ม นอกเหนือจากรายการ, ค่ามินิบาร์และชมภาพยนตร์ช่องพิเศษภายในห้องพัก

5. ค่าน้ำหนักกระเป๋าเกินพิกัด (สายการบินกำหนดให้ไม่เกินท่านละ 30 กก.)

6. ค่าใช้จ่ายอื่นๆ ที่ไม่ได้ระบุไว้ในรายการ และค่าเช่าอุปกรณ์กีฬาหรือชุดกีฬาทุกประเภท

7. ค่าทิปหัวหน้าทัวร์ มัคคุเทศก์ท้องถิ่น พนักงานขับรถ และผู้ช่วยคนขับ

**อัตรารวม 1,000 บาท ต่อทริปต่อผู้เดินทาง 1 ท่าน** (ให้หัวหน้าทัวร์ที่สนามบินสุวรรณภูมิ)

8.ค่าภาษีมูลค่าเพิ่ม 7%

**• เอกสารประกอบการยื่นขอวีซ่าศรีลังกา**

ใช้สำเนาพาสปอร์ตเล่มที่จะเดินทางไปศรีลังกา

**การจองทัวร์** 1. แจ้งชื่อ-นามสกุลผู้เดินทาง ให้กับทางเอเยนต์เพื่อทำการสำรองที่นั่ง

2. ชำระค่ามัดจำท่านละ 15,000 บาท ภายใน 3 วันหลังจากการจอง พร้อมส่งสำเนาใบโอนเงิน

3. ส่งหน้าพาสปอร์ตเล่มที่ใช้เดินทาง เพื่อทำวีซ่าออนไลน์

(หากลูกค้ามีการเปลี่ยนเล่มพาสปอร์ต ลูกค้าจำเป็นต้องชำระค่าทำวีซ่าใหม่เพิ่มเติมเอง)

4. ชำระค่าทัวร์ส่วนที่เหลือ ก่อนออกเดินทางอย่างน้อย 15 วัน

**เงื่อนไข**

1. เวลาสมัครชำระทั้งหมดหรือชำระครั้งแรก 15,000 บาท ที่เหลือชำระก่อนออกเดินทางอย่างน้อย 15 วัน

2. ระหว่างการเดินทาง ถ้าท่านไม่ได้รับประทานอาหารและไม่ได้เดินทางท่องเที่ยวพร้อมคณะหรือถอนตัวออกจากคณะ ถือว่าท่านสละสิทธิ์ ไม่อาจเรียกร้องเงินหรือบริการส่วนที่ขาดไปได้

3. กรณีทางประเทศไทยไม่อนุญาตให้เดินทางออกนอกประเทศ หรือทางต่างประเทศปฎิเสธมิให้เข้าประเทศ หรือไม่ปรากฏตัววันเดินทาง ทางบริษัทฯ จะไม่คืนเงินไม่ว่าจะทั้งหมดหรือบางส่วน

4. รายการท่องเที่ยวและการเดินทางทางบริษัทฯสงวนสิทธิ์ที่จะยกเลิกหรือเปลี่ยนแปลงเพื่อความเหมาะสม

5. การยกเลิก

5.1 ยกเลิก 45 วันขึ้นไป ก่อนการเดินทาง ต้องชำระท่านละ 5,000 บาท

5.2 ยกเลิก 30 วันขึ้นไป ก่อนการเดินทาง ต้องชำระท่านละ 10,000 บาท

5.3 ยกเลิก 15 - 29 วัน ก่อนการเดินทาง ต้องชำระ 50% ของราคาทัวร์

5.4 ยกเลิกน้อยกว่า 1 - 14 วัน ก่อนการเดินทาง ต้องชำระ 100% ของราคาทัวร์

**คำแนะนำ**

1. ธนบัตรไทยสามารถนำออกนอกประเทศได้ไม่เกิน 50,000 บาท

2. เพื่อความสะดวกและปลอดภัยโปรดนำกระเป๋าถือติดตัวขึ้นเครื่องบินใบเดียวขนาดไม่เกิน 22”X 14”X 9”

3. เพื่อความปลอดภัยไร้กังวล กรุณาอย่านำของมีค่าติดตัวในการเดินทาง

4. ตามมาตราการรักษาความปลอดภัยของสายการบิน **ห้าม**พกพาของมีคม อาทิ มีด ที่ตัดเล็บ หรือของที่มีลักษณะเหมือนอาวุธทุกชนิด อาทิ ปืนเด็กเล่น หรือวัตถุไวไฟ อาทิ ไฟแช็ค ไม้ขีดไฟ น้ำมัน สเปรย์ หรือของเหลว อาทิ เหล้า แชมพู โลชั่น หรือเจล อาทิ ครีม ยาสีฟัน เจลแต่งผม หรือของเหลวอื่นๆ ที่มีลักษณะใกล้เคียง ขึ้นเครื่อง

#### ความรับผิดชอบ

ทางบริษัทฯ ในฐานะตัวแทนของสายการบินและยานพาหนะอื่น ๆ พร้อมทั้งโรงแรม บริษัทจัดนำเที่ยวตลอดจนแหล่งท่องเที่ยวต่างๆ เพื่อให้บริการแก่นักท่องเที่ยว จะไม่รับผิดชอบใดๆ ต่อการได้รับบาดเจ็บ สูญหาย เสียหายหรือค่าใช้จ่ายต่างๆ ซึ่งอาจเกิดขึ้น เนื่องจากความล่าช้าการยกเลิกเที่ยวบิน อุบัติเหตุ ภัยทางธรรมชาติ เหตุสุดวิสัย การปฏิบัติตามคำสั่งเจ้าพนักงานของรัฐ การนัดหยุดงาน ปัญหาทางการเมือง

❖ 🞟 ❖ 🞟 ❖ 🞟 ❖ 🞟 ❖ 🞟 ❖